钦定古今图书集成/理学汇编/学行典/第138卷 > 《与从叔永书》张融
## 钦定古今图书集成/理学汇编/学行典/第138卷 > 《与从叔永书》张融

融昔称幼学，早训家风，虽则不敏，率以成性，布衣苇
席，弱年所安，箪食瓢饮，不觉不乐。但世业清贫，民生
多待，榛栗枣修，女贽既长，束帛禽鸟，男礼已大，勉身
就官，十年七仕，不欲代耕，何至此事？昔者三吴一丞，
虽属舛错，今闻南康缺守，愿得为之。融不知阶级，阶
级亦可不知。融政以求丞不得，所以求郡；求郡不得，
亦可复求丞。